English: Thank you for those questions. There are many of them, and I'll do my best to answer them, but I warmly welcome Natasha Asghar's statement that she accepts the role of franchising and asks how we make it affordable, sustainable and deliverable, and this, I think, is at the crux of it, really. I think we need to decouple how do you make the system better and then the question of how do we grow the system and how do we run services, and I think those are two related but separate questions. And the latter will depend upon the funding that is available, and I must tell Members that, when they see the budget for next year, we are really struggling to be able to deliver our public transport ambitions, because of the, in effect, significant cut to our budget, and that is a real constraint for us. So, I think the system will improve the amount of money we already spend by making it more strategic and less fragmented, but the question of how we scale that in time will depend on the budget and the priority that this Senedd is willing to put on public transport. The question was about how we retain unprofitable but socially necessary routes, and that is a critical part of the need for this model. Because what this model allows is us to plan on a regional basis, or an area basis. It's to be decided what the footprint is. It could be carved up into smaller units. It could be done on a corporate joint committee basis. That's to be determined. But within that we will be able to cross-subside routes from the commercially profitable ones, and put the profit into less profitable routes, but socially necessary ones, as Natasha Asghar asks. So, I think that is the core of this approach. That's why this approach is so important, because it allows us to do that, whereas currently it is illegal do that, and that's one of the perversities of the privatised system we live with. Likewise, how do we link to hospitals and key public services? The exercise that TfW is going through now with local authorities - started already in Ynys Môn and Gwynedd and working through - is to sit down with their local experts and map where the route networks should go, what are the key trip generators they should link to, and make sure those routes are then part of the franchising tendering arrangements. So, it allows us to take a strategic, whole-area approach, again, unlike the current system where, for example, the Grange hospital in Cwmbran is very poorly served by bus routes. So, that wouldn't happen under this system. Similarly, in rural areas, and I've been having a series of meetings with local authorities from rural areas on what we can do together to make modal shift practical and realistic in rural areas, and there are a number of things that we've identified we can do. But having regular bus services - . Because, again, this is matter of choice. There are parts of rural Germany where they have a bus service every hour to every village. Now, that's doable, and we could do that in Wales, if that was the priority we set and if we put aside funding for that. In Germany they raise a regional tax on businesses to pay for that, for example. So, there's a debate to be had about how we do it, but it certainly can be done. In terms of the all-Wales travel card, I completely agree. That is an aspiration we share, and this will allow that to happen. The interoperability of tickets between different modes of transport in different parts of Wales is something very much we'll be able to do under the legislation. Who will the board, the supervisory board, be accountable to? Well, it'll combine different elements. So, we absolutely want to have local accountability retained. So, local councils will still be accountable to their voters and to their ward members for the things that local councils are best in charge of - so, local bus stops, routes and so on. At the regional level we'll have the CJC structure, which has its own accountability routes, and then, of course, the Welsh Government will continue to be accountable to the Senedd. And electric buses, finally, are absolutely essential for the modal shift agenda, as well as meeting our carbon targets, where we have targets to reduce the 50 per cent most polluting vehicles by the end of decade. And I think that is going to be key to the franchising system and the conditions we set for awarding the contracts.
Welsh: Diolch am y cwestiynau yna. Mae yna lawer ohonyn nhw, ac fe wnaf fy ngorau i'w hateb, ond rwy'n croesawu yn gynnes ddatganiad Natasha Asghar ei bod yn derbyn rôl masnachfreinio ac yn gofyn sut rydym yn ei gwneud yn fforddiadwy, yn gynaliadwy ac yn gyflawnadwy, ac mae hyn, rwy'n credu, wrth wraidd y peth, mewn gwirionedd. Rwy'n credu bod angen i ni ddatgysylltu sut rydych chi'n gwneud y system yn well ac yna'r cwestiwn o sut mae tyfu'r system a sut rydym ni'n rhedeg gwasanaethau, ac rwy'n credu bod y rheiny'n ddau gwestiwn cysylltiedig ond ar wahân. A bydd yr olaf yn dibynnu ar yr arian sydd ar gael, a rhaid i mi ddweud wrth yr Aelodau, pan fyddant yn gweld y gyllideb ar gyfer y flwyddyn nesaf, ein bod yn ei chael hi'n anodd iawn cyflawni ein huchelgeisiau trafnidiaeth gyhoeddus, oherwydd, i bob pwrpas, y toriad sylweddol i'n cyllideb, ac mae hynny'n gyfyngiad gwirioneddol i ni. Felly, rwy'n credu y bydd y system yn gwella faint o arian rydym ni eisoes yn ei wario trwy ei wneud yn fwy strategol ac yn llai darniog, ond bydd y cwestiwn o sut rydym yn cyflwyno hynny ar raddfa fwy mewn pryd yn dibynnu ar y gyllideb a'r flaenoriaeth y mae'r Senedd hon yn barod i'w rhoi i drafnidiaeth gyhoeddus. Roedd y cwestiwn yn ymwneud â sut yr ydym yn cadw llwybrau amhroffidiol ond sy'n angenrheidiol yn gymdeithasol, ac mae hynny'n rhan hanfodol o'r angen am y model hwn. Oherwydd beth mae'r model hwn yn ei ganiatáu yw inni gynllunio ar sail ranbarthol, neu ardal. Mae i'w benderfynu beth yw'r ôl troed. Gellid ei rannu'n unedau llai. Gellid ei wneud ar sail cyd-bwyllgor corfforedig. Mae hynny i'w benderfynu. Ond o fewn hynny byddwn yn gallu croes-gymorthdalu llwybrau o'r rhai sy'n broffidiol yn fasnachol, a rhoi'r elw mewn llwybrau llai proffidiol, ond rhai sy'n angenrheidiol yn gymdeithasol, fel y mae Natasha Asghar yn ei ofyn. Felly, rwy'n credu mai dyna graidd y dull yma. Dyna pam mae'r dull hwn mor bwysig, oherwydd mae'n caniatáu i ni wneud hynny, tra ei bod hi'n anghyfreithlon ar hyn o bryd i wneud hynny, ac mae hynny'n un o wyrdroadau'r system wedi'i phreifateiddio yr ydym ni'n byw gyda hi. Yn yr un modd, sut mae cysylltu ag ysbytai a gwasanaethau cyhoeddus allweddol? Yr ymarfer y mae Trafnidiaeth Cymru yn mynd drwyddo nawr gydag awdurdodau lleol - wedi dechrau eisoes yn Ynys Môn a Gwynedd ac yn gweithio drwyddo - yw eistedd i lawr gyda'u harbenigwyr lleol a mapio lle dylai rhwydweithiau'r llwybrau fynd, beth yw'r elfennau allweddol hyn sy'n sbarduno taith y dylen nhw gysylltu â nhw, a sicrhau bod y llwybrau hynny wedyn yn rhan o'r trefniadau tendro masnachfreinio. Felly, mae'n ein galluogi i ymgymryd â dull strategol, ardal gyfan, unwaith eto, yn wahanol i'r system bresennol lle mae ysbyty'r Faenor yng Nghwmbrân yn cael ei wasanaethu'n wael iawn gan lwybrau bysiau. Felly, ni fyddai hynny'n digwydd o dan y system hon. Yn yr un modd, mewn ardaloedd gwledig, ac rwyf wedi bod yn cael cyfres o gyfarfodydd gydag awdurdodau lleol o ardaloedd gwledig ar yr hyn y gallwn ni ei wneud gyda'n gilydd i newid dulliau teithio yn ymarferol ac yn realistig mewn ardaloedd gwledig, ac mae nifer o bethau rydym ni wedi'u nodi y gallwn ni eu gwneud. Ond mae bod â gwasanaethau bws rheolaidd - . Oherwydd, eto, mater o ddewis yw hyn. Mewn rhannau o gefn gwlad yr Almaen mae ganddyn nhw wasanaeth bws bob awr i bob pentref. Nawr, mae hynny'n rhywbeth y gellid ei wneud, a gallem ni wneud hynny yng Nghymru, os dyna yw'r flaenoriaeth a osodwyd gennym ac os ydym yn neilltuo cyllid ar gyfer hynny. Yn yr Almaen maen nhw'n codi treth ranbarthol ar fusnesau i dalu am hynny, er enghraifft. Felly, mae dadl i'w chael ynghylch sut rydym ni'n ei wneud, ond yn sicr mae modd gwneud hynny. O ran y cerdyn teithio Cymru gyfan, rwy'n cytuno'n llwyr. Mae hynny'n ddyhead rydym ni'n ei rannu, a bydd hyn yn caniatáu i hynny ddigwydd. Mae rhyngweithrededd tocynnau rhwng gwahanol ddulliau o deithio mewn gwahanol rannau o Gymru yn rhywbeth mawr y byddwn ni'n gallu ei wneud o dan y ddeddfwriaeth. I bwy fydd y bwrdd, y bwrdd goruchwylio, yn atebol? Wel, bydd yn cyfuno gwahanol elfennau. Felly, rydym ni yn sicr eisiau cadw atebolrwydd lleol. Felly, bydd cynghorau lleol yn dal i fod yn atebol i'w pleidleiswyr ac i aelodau eu ward am y pethau y mae'n orau i gynghorau lleol fod yn gyfrifol amdanyn nhw - felly, safleoedd bysiau lleol, llwybrau ac ati. Ar y lefel ranbarthol bydd gennym y strwythur cyd-bwyllgorau corfforedig, sydd â'i llwybrau atebolrwydd ei hun, ac yna, wrth gwrs, bydd Llywodraeth Cymru yn parhau i fod yn atebol i'r Senedd. Ac yn olaf, mae bysiau trydan yn gwbl hanfodol ar gyfer yr agenda newid dulliau teithio, yn ogystal â chyrraedd ein targedau carbon, lle mae gennym dargedau i leihau'r 50 y cant o gerbydau sy'n llygru fwyaf erbyn diwedd y degawd. Ac rwy'n credu bod hynny'n mynd i fod yn allweddol i'r system fasnachfreinio a'r amodau a osodir gennym ar gyfer dyfarnu'r contractau.